Etter Polens gjenoppstand etter den første verdenskrig ble Den hvite ørns orden den 4. februar 1921 gjort til Republikken Polens høyeste orden. Ved kommunistenes maktovertakelse ble ordenen ikke lenger utdelt, selv om den formelt ikke ble opphevet. Tildeling fortsatte av Polens eksilregjering. I 1990 overlot den siste eksilpresidenten ordenens insignier til president Lech Wałęsa.